זה יכול להיות כל דבר: ויכוח ברחוב, פסקה בספר אהוב, טיול בגשם.
אני מתעוררת ומתיישבת אל שולחן העבודה, מקפידה לנתק מכשירי חשמל ועובדת. לפעמים זה באופן טכני-עריכה והגהה, ולפעמים זה בכתיבת קטעים חדשים, אבל העיקרון הוא לשמור על הרצף, גם א זה כרוך במשמעת חמורה.
עובדת על ספר המשך לספר הנוער 'ערפילאה'.
למדה תסריטאות בבית הספר לקולנוע ותקשורת ״מעלה״.
סיפורים קצרים, מסות, מאמרים, ביקורות ספרות ושירה מפרי עטה התפרסמו באתר האינטרנט "ynet", בעיתונים "הארץ", "פנים", "מעריב" ו"מאזניים" וכן, בכתב העת הפמיניסטי-אמריקני לילית (Lilith).
דהן קרליבך היא כלת פרס היצירה לסופרים ומשוררים לשנת תשע"ד. שניים מסיפוריה זכו בפרס עינת ובפרס אגדתא מטעם ווינט. הסיפור "מכונת האנטי איג'ינג של טוטו" נרכש על ידי הוצאת Hadley-Rill Books ועתיד להיכלל באנתולוגיה לסיפורי פנטסיה.
בשנת 2010 ראה אור ספרה הראשון "אחותי כלה והגן נעול", שזכה לשבחי הביקורת וזיכה אותה במלגת "פרדס" לסופרים צעירים מטעם הספרייה הלאומית.
בשנת 2013 ראו אור הרומן "קצה" וספר הפנטסיה לנוער "ערפילאה", שזיכה אותה בפרס אקו"ם על שם דבורה עומר.
משנת 2011 כותבת את הטור ההומוריסטי "מטיילים", שבמוסף דיוקן של העיתון "מקור ראשון". היא כותבת ביקורות ספרים לרשת א' ולבמות שונות ומנחה סדנאות כתיבה. דהן קרליבך מתגוררת בירושלים, נשואה ואם לשניים.